open-index/open-wikipedia-markdown huggingface dataset:
You Don't Bring Me Flowers av Neil Diamond

***You Don't Bring Me Flowers*** er det tolvte studioalbumet til Neil Diamond, gjeve ut i 1978 for å utnytte suksessen til tittelsongen med same namn, ein duett med Barbra Streisand, som opphavleg vart gjeve ut som ei soloinnspeling på det førre albumet til Diamond, *[[I'm Glad You're Here with Me Tonight]]*.

## Innhald

## Medverkande
*Neil Diamond - vokal
*Richard Bennett, Doug Rhone - gitar
*Reinie Press - bass
*Tom Hensley, Alan Lindgren - klaverinstrument
*Dennis St. John - trommer
*King Errisson, Vince Charles - perkusjon
*Linda Press, Doug Rhone, Gene Morford, H.L. Voelker, Jon Joyce, Julia Waters, Maxine Waters, Ron Hicklin, Tom Bahler, Venetta Fields - korvokal 

## Kjelder

**Denne artikkelen bygger på «[[:en:You Don&#39;t Bring Me Flowers av Neil Diamond|You Don&#39;t Bring Me Flowers av Neil Diamond]]» frå ,  den 30. august 2013.* 
*** oppgav desse kjeldene:*
Forever in Blue Jeans

«**Forever in Blue Jeans**» er ein song av Neil Diamond skriven i lag med gitaristen hans Richard Bennett. Den livlege songen vart gjeven ut som singel av Columbia i februar 1979, henta frå Diamond-albumet *[[You Don't Bring Me Flowers av Neil Diamond|You Don't Bring Me Flowers]]* som kom ut året før.

Songen nådde 20. plassen på Billboard Hot 100 og andreplassen på Easy Listening-lista i mars 1979.

Songen har vorte nytta til å marknadsføre blå jeans, mellom anna med Will Ferrell som etterlikna Neil Diamond som syng for klesmerket Gap.

## Lister

## Kjelder

**Denne artikkelen bygger på «[[:en:Forever in Blue Jeans|Forever in Blue Jeans]]» frå ,  den 30. august 2013.* 
*** oppgav desse kjeldene:*
You've Got Your Troubles

***You've Got Your Troubles*** er ein song skriven av Roger Greenaway og Roger Cook som vart ein hit for the Fortunes i Storbritannia i juli 1965, og ein sjuandeplass på Billboard Hot 100 i USA i august 1965. Dette var den femte singelen til gruppa. Han vart gjeven ut på albumet *The Fortunes*.

Countryduoen Jack Blanchard og Misty Morgan spelte inn songen i 1969, og det same gjorde Neil Diamond i 1978. 

## Kjelder

**Denne artikkelen bygger på «[[:en:You&#39;ve Got Your Troubles|You&#39;ve Got Your Troubles]]» frå ,  den 30. august 2013.* 
*** oppgav desse kjeldene:*



## Bakgrunnsstoff
*Chart runs 
*Fortunes
I'm Glad You're Here with Me Tonight

***I'm Glad You're Here With Me Tonight*** er det ellevte studioalbumet til Neil Diamond, gjeve ut på Columbia Records i 1977. Det inneheld mellom anna ein soloversjon av songen «You Don't Bring Me Flowers». Diamond nådde året etter toppen av salslista i uSA med ein ny versjon spelt inn som ein duett med Barbra Streisand.

*I'm Glad You're Here With Me Tonight* var det andre Neil Diamond-albumet på rad det vart laga ei spesialsending for fjernsyn for. Denne vart send 17. november 1977. Denne fekk Directors Guild of America-prisen for beste regi innan musikk og revy. Han vart òg nominert til tre Emmy Awards. Ein del av sendinga vart det som vart kjend som ein av dei tidlegaste musikkvideoane i historia, med Diamond-songen «Morningside». 

## Innhald

## Medverkande
;Neil Diamond's Band
*Neil Diamond – vokal, gitar
*Tom Hensley – orkesterarrangement og dirigent på «Dance of the Sabres», piano, klaverinstrument
*Alan Lindgren – synthesizer, piano
*Linda Press – vokal, korvokal
*Marilyn O'Brien – korvokal
*Richard Bennett – akustisk- og elektrisk gitar
*Emory Gordy – gitar, klaverinstrument
*Doug Rhone – gitar
*Reinie Press – bassgitar
*Dennis St. John – trommer
*Vince Charles and King Errisson – perkusjon

## Kjelder

**Denne artikkelen bygger på «[[:en:I'm Glad You're Here with Me Tonight|I'm Glad You're Here with Me Tonight]]» frå ,  den 30. august 2013.* 
*** oppgav desse kjeldene:*

## Bakgrunnsstoff
*
Anders Palm

**Anders Palm** () er ein svensk litteraturvitar og lingvist, som har vore professor i litteraturvitskap ved Lunds universitet. Han har gjeve ut ei lang rekkje bøker innan ulike sjangrar, m.a. ordbøker, litteraturanalytiske bøker og songbøker.

Anders Palm har vore ei viktig drivkraft bak *Medical Humanities*. Konseptet er i dag ein del av den svenske lækjarutdanninga og inneber å sjå menneskekroppen frå eit humanioraperspektiv så vel som eit medisinsk perspektiv. *Medical Humanities* gjev lækjarstudentane høve til å bruka kunst, litteratur og musikk for å kritisera lækjarrolla og møta med pasientane. Omgrepet *Medical Humanities* vert også brukt ved lækjarutdanninga m.a. i USA.

For arbeidet sitt med *Medical Humanities* vart Anders Palm utnemnd til æresdoktor ved det medisinske fakultetet ved Universitetet i Lund. Utnemningsseremonien fann stad i Lund domkyrkje den 27. mai 2011.

## Utvalde verk

* *Kristet, indiskt och antikt i [[Hjalmar Gullberg]]s diktning*, 1976
* *Möten mellan konstarter*, 1985
* *Jag bor vid ett rastställe - Hjalmar Gullbergs landskap i dikt, bild och ton* med Lennart Moberg, 1998.

## Utmerkingar

* Doblougprisen (2003) saman med Mare Kandre.

## Kjelder

**Denne artikkelen bygger på «[[:sv:Anders Palm (litteraturvetare)|Anders Palm (litteraturvetare)]]» frå ,  den 30. august 2013.*
1992 av Sákis Rouvás

**«1992»** er ein singel av den greske songaren Sákis Rouvás, gjeven ut i 1991 på albumet *[[Sákis Rouvás (1991)|Sákis Rouvás]]* og nytugjeven på albumet *[[The Ultimate Collection: Music + Video – 1991–1996]]* i 2005. Musikkvideoen til singelen vart laga av Níkos Soúlis og Antídoton og var ein av dei fyrste greske musikkvideoane som eksperimenterte med grafikk og omfattande gruppekoreografi. Rouvás vart kledd opp i dress, eit cowboykostyme, som ein amerikansk fotball-spelar og som Supermann.

## Kjelder


**Denne artikkelen bygger på «[[:en:Sakis Rouvas (1991 album)|Sakis Rouvas (1991 album)]]» frå ,  den 7. november 2019.*  
 


**Denne artikkelen bygger på «[[:en:The Ultimate Collection: Music + Video – 1991–1996|The Ultimate Collection: Music + Video – 1991–1996]]» frå ,  den 7. november 2019.*
Bardufoss

**Bardufoss** er ein by i Målselv kommune i Troms. Byen omfattar bydelane Andslimoen, Andselv og Heggelia. Bardufoss har om lag 2&nbsp;500 ibuarar. Europaveg 6 går gjennom Bardufoss. Bardufoss lufthamn ligg sentralt i bygdelaget. 

Sjølve Bardufoss voks for ein stor del fram då den tyske okkupasjonsmakta under 2. verdskrigen fekk bygt flyplass med hjelp av tvangsutskrivne nordmenn og krigsfangar. Etter verdskrigen bygde det norske Forsvaret ut området gjennom fleire tiår, så i dag er brorparten av folket på staden direkte eller indirekte knytt til Forsvaret. Bardufoss leir er samlenemning for Heggelia leir og Rusta leir, to leirar som ligg ca 500 meter frå einannan. Mellom Rusta og Heggelia leir ligg Istindportalen, eit velferdsbygg for soldatane, med kino, idrettshall og kiosk for sivile. Istindportalen hyser også fellesbibliotek for Forsvaret og Målselv kommune, i tillegg til kulturskulen i kommunen.

Bardufoss har vidaregåande skule med dei fleste praktiske fag som flyfag, byggfag og mekaniske fag, i tillegg til idrettsfag og studieførebuande fag. På Rustahøgda, mellom Andselv og Heggelia, ligg ungdomsskulen i bygda og Næringshagen i Målselv. Her har Forsvarets Høgskule ei avdeling. Ein symjehall og ein idrettshall ligg også her.

I Bardufoss sentrum, Andselv, ligg det daglegvarebutikkar og andre butikkar, apotek og vinmonopol. Nokre kilometer aust og søraust for Bardufoss ligg skianlegget Myrefjell og den mektige Målselvfossen. På Andslimoen ligg det helsesenter, tannklinikk, samisk skule, slakteriet Nortura, bilforhandlarar og ein caravan-forhandlar.

## Kjelder

**Denne artikkelen bygger på «[[:nb:Bardufoss|Bardufoss]]» frå ,  den 31. august 2013.*  
* *[[Norsk Allkunnebok]]*, I. bandet. 1949.
Akkarvik

**Akkarvik** er ei bygd sør og vest på Arnøya i Skjervøy kommune i Troms. Bygda, som ligg ved Langfjorden, har i dag om lag 10 fastbuande. Akkarvik er endepunkt for Fylkesveg 348 i Troms. Bygda har elles vegsamband til Arnøyhamn i aust, og til Årviksand i  nord.

Akkarvik har vore busett sidan 1600-talet. Bygda var på sitt største i 1950-åra, med eit folketal på over 300. Den gongen hadde bygda anløp av lokalbåt fleire gongar dagleg, to butikkar, bakeri, postkontor og stasjon for rikstelefon. Midt på 1960-talet byrja folk å flytte frå Akkarvik, og i 1984 vart skulen nedlagd. I 2001 budde 24 personar i bygda, fordelt på 14 heimar. Sidan har folketalet minka til 10 i 2025.

## Kjelder

**Denne artikkelen bygger på «[[:nb:Akkarvik|Akkarvik]]» frå ,  den 31. august 2013.*  
 
* *[[Norsk Allkunnebok]]*, I. bandet. 1949.
Arnøyhamn

**Arnøyhamn** er ei bygd på sørsida av Arnøya i Skjervøy kommune i Troms. Bygda ligg ved fjorden Lyngen, vest for Kågsundet. Fylkesveg 347 i Troms passerer gjennom Arnøyhamn. Frå Arnøyhamn er det 84 kilometer sjøveg til Tromsø. 

Arnøy kyrkje ligg i bygda, som har har nedlagt kombinert barne- og ungdomskule.

## Kjelder

**Denne artikkelen bygger på «[[:en:Arnøyhamn|Arnøyhamn]]» frå ,  den 31. august 2013.*  
 
* *[[Norsk Allkunnebok]]*, I. bandet. 1949.

## Bakgrunnsstoff
arnoyhamn.no
Andsnes

**Andsnes** er ei så godt som fråflytt bygd i Loppa kommune i Finnmark fylke. Bygda er den aller vestlegaste busetnaden i Finnmark fylke. Andsnes ligg ved Lopphavet, lengst vest på halvøya mellom fjorden Kvænangen og Lopphavet. 

Andsnes har vegsamband til bygda Segelvik i Kvænangen kommune, tre kilometer sør for Andsnes. Bygda hadde i si tid postkontor ved namn Brynilen, i dag er postadressa 9186 Andsnes.

I fylgje folketeljinga 1910 budde 83 menneske i bygda, dei fleste sysselsett med fiskeri, nokre dreiv i tillegg med jordbruk. Her var også to landhandlarar. 1. januar 2017 hadde bygda berre ein fastbuande.

## Kjelder

**Denne artikkelen bygger på «[[:en:Andsnes|Andsnes]]» frå ,  den 31. august 2013.*  

## Bakgrunnsstoff
*Bilete frå Loppa kommune
*privat heimeside
*Natur i Nord-Troms
Jon Andrå

**Jon Andrå** () var ein norsk skulemann og politikar for Arbeidarpartiet.

Andrå var frå Drøbak, der far hans var skulestyrar. I unge år arbeidde Andrå ei tid som agent i livsforsikring. Han utdanna seg til lærar i Holmestrand, tok eksamen i 1914. Etter eit år som lærar på Tolga i Hedmark, var han lærar ved folkeskulen i Vardø frå 1916 til -33. I denne perioden var han eit års tid, 1919-20, i tillegg redaktør av avisa Finnmarken. Frå 1933 til 1948 var han styrar av Vardø folkeskule. 

Andrå var ordførar i Vardø frå 1925 til 1930. Ved stortingsvalet hausten 1930 vart han vald inn på Stortinget for kjøpstadene i Nordland, Troms og Finnmark (Bodø, Hammerfest, Narvik, Tromsø, Vadsø, Vardø). Han vart attvald ved dei tre neste stortingvala og representerte altså Arbeidarpartiet på Stortinget frå 1931 til 1949. Bolken 1946-50 var han ein av riksrevisorane.

Andrå var skuledirektør i Nordland frå 1948 til -58. Han vart tildelt Kongens fortenstmedalje i gull då han forlet direktørstillinga.

## Kjelder


**Denne artikkelen bygger på «[[:nb:Jon Andrå|Jon Andrå]]» frå ,  den 31. august 2013.*  
 
*
September Morn av Neil Diamond

***September Morn*** er det trettande studioalbumet til Neil Diamond, gjeve ut i 1979 som ein oppdatert versjon av røtene til Neil Diamond frå 1960-åra med ein disco-versjon av Motown-klassikaren «Dancing in the Street» og ei nyinnspeling av «I'm a Believer». 

## Innhald

## Medverkande
* Neil Diamond - vokal, gitar
* Tom Hensley - piano, klaverinstrument
* Bob Gaudio - piano
* Alan Lindgren - piano, synthesizer
* Reinie Press - bass
* Doug Rhone - gitar
* Lou McCreary - horn

## Kjelder

**Denne artikkelen bygger på «[[:en:September Morn (album)|September Morn (album)]]» frå ,  den 30. august 2013.* 
*** oppgav desse kjeldene:*
Ars moriendi

**Ars moriendi** (latin for «kunsten å døy») var tittelen på eit vidgjete kristent, illustrert mellomalderverk frå 1400-talet som vart mykje lese i samtida. Verket kom ut 60 år i etterkant av den store pesta og skildra gode og vonde krefter i kamp om menneskesjela og korleis ein skulle få ein god død. 

## Den lange versjonen

Det fanst opphavleg ein lang versjon av verket, *Tractatum/ Speculum artis bene moriendi*, skrive av ein dominikanarmunk i 1415, og ein kortversjon som fyrst dukka opp i Nederlanda rundt 1450. Den lengste versjonen vart omsett til dei fleste vesteuropeiske språka, og vart svært populær i England. Dessutan var *Ars moriendi* eitt av dei fyrste verka som vart trykt ved hjelp av trykkjekunsten, og det eksisterer difor i 300 eksemplar den dag i dag. Berre eitt av dei 300 eksemplara er illustrert.

Det fyrste kapitlet forklarer at det finst ei god side ved døden, og prøver å trøysta den døyande med at døden ikkje er noko å vera redd for. Andre kapitlet skildrar dei fem freistingane som plagar eit døyande menneske, og korleis ein kan unngå dei. Freistingane er mangel på tru, fortviling, utolmod, åndeleg hovmod og grådigheit. Tredje kapitlet listar opp dei sju spørsmåla ein skal stilla eit døyande menneske, saman med trøysta som er tilgjengeleg for han gjennom dei forsonande kreftene i Kristi kjærleik. Fjerde kapitlet uttrykkjer behovet for å imitera Kristi liv. Femte kapitlet er retta mot vener og familie og skildrar dei generelle reglane for oppførsel på dødsleiet. Sjette kapitlet tek med dei passande bønene ein skal be for den døyande.

## Kortversjonen

Kortversjonen, som kan sporast heilt tilbake til 1450, vart laga ved hjelp av blokktrykk og føregrip dermed dei blokktrykte bøkene som vart introduserte i Europa i 1460-åra. Kortversjonen er i stor grad basert på andre kapittel av *Ars moriendi*, men inneheld elleve utskorne illustrasjonar. Desse viser ein djevel som syner fram ein av dei fem freistingane på ei side, og ein engel som viser kva ein skal gjera for å motstå freistinga på hi sida. Det siste biletet viser mennesket som vert teke opp til himmelen, og djevlane som forvirra går ned att i helvetet. Kortversjonen var like populær som den lange, men han vart ikkje omsett til engelsk.

## Kjelder


**Denne artikkelen bygger på «[[:en:Ars moriendi|Ars moriendi]]» frå ,  den 31. august 2013.*
Kylie: The Videos

***Kylie: The Videos*** er ei VHS-utgjeving av den australske songaren Kylie Minogue. Filmen er ei samling musikkvideoar som vart utgjeven i november 1988 i Storbritannia, Tyskland, Frankrike og Japan.

## Sporliste
#«I Should Be So Lucky» (Video)
#«Got to Be Certain» (Video)
#«The Loco-Motion» (Video)
#«Je Ne Sais Pas Pourquoi» (Video)
#Intervju (Video)

## Format

## Kjelder
Holsbrua

**Holsbrua** eller **Hol bru** er ei vegbru over Valldalselva i Norddal. Brua er ein del av  gjennom Valldalen. Brua vart oppført i 1921 som ein del av arbeidet med ny køyreveg gjennom Valldalen vidare over Trollstigen til Åndalsnes. Steinbrua frå 1921 er utvida med eit påbygg i betong. 


Holsbrua 1921.jpg|Anno 1921
Holsbura bakside.JPG|«Baksida» med betongpåbygg
Holsbrua kraftverk.JPG|Kraftstasjon og laksetrapp
Holsfossen kraftverk laksetrapp.JPG|Holsfossen sett frå brua


## Kjelder
The Videos av Kylie Minogue

***The Videos*** er den første VHS-utgjeving av den australske songaren Kylie Minogue. Den vart utgjeven av plateselskapet Mushroom Records i 1988 og berre i Australia.

## Sporliste
#"The Loco-Motion" (Video)
#"I Should Be So Lucky" (Video)
#"Behind the Scenes" (Video)

## Format

## Kjelder
Stjerner av Uzia

**«Stjerner»** er ein song av den norske songaren Uzia, frå albumet *[[MGP Jr. 2013]]*.

Uzia deltok med «Stjerner», framført på norsk og engelsk, i finalen i Melodi Grand Prix Junior 2013, men gjekk ikkje vidare til superfinalen. Det er ikkje kjend kva for plass bidraget fekk, og det fekk heller ikkje representere Noreg i Melodi Grand Prix Junior Nordic 2013, av di tevlinga ikkje vart arrangert, eller Junior Eurovision Song Contest 2013, av di NRK ikkje ynskte at Noreg skulle delta.

## Kjelder
* 
* 
*
Sofonisba Anguissola

**Sofonisba Anguissola** () var ein italiensk portrettmålar frå Cremona. Ho var den mest etterspurde kvinnelege målaren i samtida. I portretta sine med dempa fargeskala var ho særleg påverka av Correggio.

## Liv og gjerning

Sofonisba Anguissola var dotter til adelsmannen Amilcare Anguissola. Borna hans fekk namn henta frå antikken og vart oppfostra i samsvar med humanistiske renessanse-ideal. Både Sofonisba og systera Elena studerte hos målarane Bernardino Campi og Bernardino Gatti i Cremona. Sofonisba skal sjølv ha undervist den yngre systera Lucia, også ho kjend som ein gåverik målar.

Anguissola reiste til Roma og møtte Michelangelo, som omgåande såg talentet hennar. Vidare for ho til Milano, der ho måla hertugen av Alba. I 1559 reiste ho til Madrid og det spanske kongehoffet, då ho hadde fått i oppdrag å måle den spanske kongen og familien hans. Samstundes skulle ho vere hoffdame for den pur unge spanske dronninga, Elizabeth of Valois, som var ein ivrig amatørmålar. Seinare vart Anguissola offisiell hoffmålar i Spania. Ho tilpassa då stilen sin til dei meir formelle krava for offisielle, spanske hoffportrett.

I kontrakten hennar lova hoffet å skaffe henne ein standsmessig mann. Etter dronninga var død, hjelpte kongen til med å arrangere giftarmål med ein adelsmann, og Anguissola flytta til Palermo med sin sicilianske ektemann. Etter han var død, reiste ho tilbake til Spania. På reisa møtte ho Orazio Lomellini, gifta seg med han og slo seg ned i Genova. Ho dreiv der vidare verksemda som leiande portrettmålar.

Jamnast laga Anguissola portrett av enkeltpersonar eller familiar, men seinare i livet måla ho også religiøse tema. Mange av dei religiøse bileta har gått tapt. Etter ein augesjukdom vart ho svært nærsynt, og tillegg plaga med revmatisme. Då synet svikta, var Anguissola ein rik mesen for målarkunst. Ho døydde i Palermo, i kring 93 år gammal. Livsverket hennar hadde ein varande innverknad for dei etterfylgjande generasjonane av målarar. Hennar store suksess opna vegen for fleire kvinner til å gjere levebrød av si målargjerning.

Anguissola var ein av dei fyrste kvinnelege målarane med internasjonalt ry. 

## Kjelder

**Denne artikkelen bygger på «[[:nb:Sofonisba Anguissola|Sofonisba Anguissola]]» frå ,  den 1. september 2013.*  

## Bakgrunnsstoff
Kurt Schwitters

**Kurt Hermann Eduard Karl Julius Schwitters** () var ein tysk kunstnar som er særleg kjend for ein collageteknikk som han sjølv kalla *Merz*. Han gav også ut eit tidsskrift som heitte *Merz* (1923-32). Schwitters sin produksjon, som vert rekna til stilretninga dadaisme, omfattar både måleri, grafikk, typografi og skulptur, med meir.

### Liv og gjerning

Schwitters var fødd i Hannover i Tyskland. Etter kunststudiar ved kunstakademiet i Dresden i tida 1909-14, saman med mellom andre Otto Dix og George Grosz, vende Schwitters heim til Hannover og byrja på sitt kunstnarliv som postimpresjonist. Etter som han leid av epilepsi, slapp han å verte innkalla til krigsteneste under fyrste verdskrigen. Men kunsten hans vart påverka av krigen og arbeida hans vart stendig dystrare og meir ekspresjonistiske i uttrykket.

I juni 1918 stilte Schwitters ut fleire semi-abstrakte, ekspresjonistiske landskap på Herwarth Walden sitt galleri *Der Sturm* i Hannover. Utstillinga førte til at han kom i kontakt med medlemer av avantgarden i Berlin, mellom dei Raoul Hausmann, Hannah Höch og Hans Arp.

Schwitters heldt fram å skape verk i ein hovudsakleg ekspresjonistisk stil til året 1919. Hans fyrste abstrakte collage, særleg påverka av Arp, skapte han i slutten av 1918. Collageteknikken sin gav han namnet *Merz*, etter ein bit frå teksten *Commerz Und Privatbank* i collaget *Das Merzbild* frå vinteren 1918-19. Mange år seinare, i 1937, vart *Das Merzbild* synt fram som eit sentralt bilete i utstillinga *[[Entartete Kunst]]* ('degenerert kunst'). Biletet var utstilt under frasen 'Nehmen Sie Dada Ernst', før nazistane  kort tid etterpå øydela måleriet.

Det store gjennombrotet for Schwitters skjedde i slutten av 1919, etter hans fyrste separatutstilling på Der Sturm-galleriet, saman med publiseringa i august det året av det dadaistiske kjærleiksdiktet *An Anna Blume*. Han vidareutvikla merzmetoden på fleire andre felt enn måleri, også i skulpturar, noko som førte til at han laga rom-installasjonar som han kalla *Merzbaue*. I same ånd forma han lyd-diktet *Ursonate* frå 1922-32, eit diktverk som einast består av abstrakte fonem.

Schwitters flykta frå Nazi-Tyskland i 1937, det året verket hans vart utstilt av nazistane til spott og spe. Han busette seg då i Noreg, der han hadde opphalde seg i periodar tidlegare på 1930-talet. Mellom andre stader budde han på Hjertøya ved Molde. Seinare for han til Storbritannia, der han døydde i 1948.

## Kjelder

**Denne artikkelen bygger på «[[:sv:Kurt Schwitters|Kurt Schwitters]]» frå ,  den 1. september 2013.*  
 

## Notar


## Bakgrunnsstoff
Ski (fleirtyding)

**Ski** kan visa til:

* Ski &ndash; reiskap til å koma seg fram på snø
* Ski kommune &ndash; kommune i Akershus fylke
* Ski i Akershus &ndash; by i Ski kommune
* Ski stasjon &ndash; stasjon på Østfoldbanen i Ski kommune
* Skiidrett
* Skie &ndash; planke eller kløvd vedstykke (jf. vindskie, skigard m.m.)
Torgeir Anderssen-Rysst

**Torgeir Anderssen-Rysst** () var ein norsk embetsmann og politikar frå Ålesund. Han var stortingsreprsentant for Venstre i 20 år, og Noregs forsvarsminister i Johan Ludwig Mowinckel si andre regjering 1928–31.

Torgeir Anderssen, som han opphavleg heitte, var son til ein bakarmeister i Ålesund. Sjølv tok han offisersutdanning, steig til premierløytnant frå 1915. Han vart i 1913 uteksaminert cand.jur. frå universitetet i hovudstaden, og arbeidde ei tid hos byfogden i heimbyen Ålesund. 1918-28 var Anderssen-Rysst redaktør i Sunnmørsposten, og på ny 1931–34. Sidan var han skattefut og skifte- og auksjonsforvaltar i Ålesund frå 1934, og deretter generalkrigskommissær i Ålesund 1939–40. Etter 2. verdskrigen var han Noregs sendemann til Island frå hausten 1945 til han døydde i 1958.

Anderssen-Rysst reprsenterte dei tre byane i Møre og Romsdal på Stortinget frå 1925 til 1945, heile tida som medlem av Venstre. Då Johan Ludwig Mowinckel danna ny regjering i februar 1928, vart han utnemnd til statsråd og leiar av Forsvarsdepartementet. Han leia dette departementet til regjeringa gjekk av i mai 1931. I alle sine år på Stortinget var han medlem av utanriks- og konstitusjonskomiteen. Anderssen-Rysst var medlem av sentralstyret i Venstre frå 1933 til –36, samt medlem av Ålesund bystyre i mangfaldige år.

## Kjelder

**Denne artikkelen bygger på «[[:nb:Torgeir Anderssen-Rysst|Torgeir Anderssen-Rysst]]» frå ,  den 1. september 2013.*  

*
Lavangen skole

**Lavangen skole**, inntil januar 2005 **Lavangen sentralskole**, er ein kommunal barne- og ungdomsskule i Tennevoll i Lavangen kommune. Skulen har 121 elevar frå 1. til 10. klasse (skuleåret 2012–2013) og 29 tilsette. Rektor er Arla Vilhelmsson. 

I 1961 var alle elevane i Lavangen, med unntak av den veglause grenda Lavangsnes, vortne sentralisert til skulen i Tennevoll. Spansdalen skule vart lagt ned i 1954, Fossbakken i 1961 og Lavangsnes i 1972. 

I 2010 kåra Kommunal Rapport Lavangen skule til Noregs beste grunnskule for skuleåret 2009/2010, og for skuleåret 2011/2012 viste tala at han var best i Troms. 

## Lavangen sameskole
Frå 1980 vart det tilbode valgfagundervisning i samisk språk for elevar frå 4. klasse og opp og frå hausten 1992 vart det innført ei ordning med eigne klasser for samiske elevar. Då samiske foreldre utrykte misnøye mot at samiske klasser skulle opphalde seg på sentralskulen, vart det etter kvart reist krav om ein eigen sameskule i Spansdalen. Det vart inngått eit kompromiss der dei samiske klassene fekk eigne, nyopppussa lokale i ein bygning ved sentralskulen. Verksemda fekk namnet *Lavangen sameskole*. 

Lavangen sameskole vart offisielt opna den 8. februar 2000. Sameskulen ligg under leiinga på Lavangen skule, som òg disponerer resursane til administrative oppgåver. Sameskulen har på det meste hatt i overkant av 20 elevar. Skuleåret 2006/2007 hadde mengda sokke til seks og det vart påstått at tilbodet ikkje gjorde elevane tospråklege. I 2012 vart sameskuletilbodet beteikna som ikkje-fungerande, men tilbodet er oppretthalde. 

## Referansar

## Kilder
*Skolehistorienettstedet skuvla.info: Rapporten ''Hvor går Lavangen sameskole?'' utarbeidet av Eivind Bråstad Jensen for Lavangen kommune.
Aldor Ingebriktsen

**Wilhelm Aldor Ingebriktsen** () var ein norsk fiskar og Arbeidarparti-politikar frå Tromsøysund. Han var stortingsreprsentant frå 1922 til han døydde i 1952.

Aldor Ingebriktsen var son til ein fiskar og gardbrukar på garden Lyfjord på Kvaløya i dåverande Tromsøysund kommune. Han tok sjølv til som fiskar i 1901, og kjøpte fiskeskøyte i 1907. Inspirert av Alfred Eriksen var han aktiv i organiseringa av fiskarane. Frå 1916 var han formann i Nord-Norges fiskerforbund, ein posisjon han hadde til 1939. Samstundes tok han del i lokalpolitikken i Tromsøysund. Hausten 1921 vart Ingebriktsen vald inn på Stortinget for Arbeidarpartiet, og vart sidan attvald sju gongar. På Stortinget var han ein iherdig talsmann for nordnorske interesser, frå 1945 til -50 som formann medlem av post-, telegraf- og kystfartkomitéene. Sidan var ha medlem av samferdslekomiteen til han døydde hausten 1952. Ingebriktsen var fiskeriinspektør for Troms fylke frå 1939 til han døydde, med unnatak for ei tid under verdskrigen.

## Kjelder


**Denne artikkelen bygger på «[[:nb:Aldor Ingebriktsen|Aldor Ingebriktsen]]» frå ,  den 1. september 2013.*  

 
## Litteratur
* Ivan Kristoffersen:*[http://www.nb.no/utlevering/contentview.jsf?&urn=URN:NBN:no-nb_digibok_2007120704012 Aldor : kystens og fiskernes høvedsmann]* Tiden Oslo 1993 ISBN 82-10-03680-7
* Asbjørn Jaklin:*Nordlendinger til tusen* Bd 2 ISBN 82-91668-15-9

## Bakgrunnsstoff
* biografi på Stortinget.no
Lars S. Romundstad

**Lars Sverkeson Romundstad** () var ein  gardbrukar og politikar frå Straumsnes på Nordmøre. Han representerte Bondepartiet på Stortinget frå 1928 til 1949.

Romundstad var utdanna frå Møre fylkes landbruksskule skuleåret 1905/06. I yngre år arbeidde han heimegarden Gjengset, eit bruk som han som eldste son overtok frå mor si og dreiv vidare. Perioden 1921-28 var han dessutan kasserer i Straumsnes Sparebank.

Romundstad sat i heradssstyret i Straumsnes frå 1919 til 1934; periodane 1922-28 og 1931-34 var han ordførar. Han var også krinssekretær i Norges Bondelag frå 1919 til 1928, formann i Møre og Romsdal Bondeparti frå 1939 til 1949. Romundstad vart vald inn på Stortinget for landkrinsane i Møre og Romsdal ved valet hausten 1927, og vart sidan kvar gong attvald, siste gongen i 1945. I sin siste periode på Stortinget var han formann i Skog- og vassdragskomiteen.

## Kjelder

**Denne artikkelen bygger på «[[:nb:Lars Romundstad|Lars Romundstad]]» frå ,  den 1. september 2013.*  
 

## Bakgrunnsstoff
*Biografi på stortinget.no
The Videos 2

***The Videos 2*** er ei VHS-utgjeving av den australske songaren Kylie Minogue. Filmen er ei samling musikkvideoar som vart utgjeven i november 1989 i Storbritannia, Australia og Japan.

## Sporliste
#"It's No Secret" (Video)
#"Hand on Your Heart" (Alternativ Video)
#"Wouldn't Change a Thing" (Video)
#"Never Too Late" (Video)

## Format

## Kjelder
Jean Dubuffet

**Jean Philippe Arthur Dubuffet** () var ein fransk målar og bilethoggar. Han er kjend for sine verk i enkle og gjerne irrasjonelle former, noko han sjølv kalla for *Art Brut*.

## Liv og gjerning

Han var fødd og voks opp i Le Havre. I 1918 flytta han til Paris for å gå på Académie Julian, men slutta etter eit halvår for å studere vidare på eigenhand. Han var mykje oppteken av det som hende  i verda, og gav opp kunsten ein periode frå 1924 til 1930, fordi «kunsten var død». Ved sidan av å arbeide i faren sin vinhandel, måla han litt innimellom, inntil han begynte for fullt i 1942. Første separatutstillinga hadde han i 1944. Han nærma seg surrealistane i 1948, og den såkalla patafysikken i 1954.

Påverka av Hans Prinzhorn si bok om kunsten til dei mentalt sjuke, lanserte Dubuffet omgrepet *Art Brut* på den kunsten som ikkje-profesjonelle outsiderar, som til dømes psykiatriske pasientar, fengselsinnsette og born laga. Han samla sjølv på slik kunst, verk av kunstnarar som Aloïse Corbaz, Alfredo Pirucha og Adolf Wölfli. Sjølv prøvde han å lage sin eigen kunst like uavhengig av normer som Art Brut, slik at arbeida hans framleis verkar primitive og barnlege.

Mange av arbeida hans er måla med oljefargar gjort til ein impasto, ved å sette til sand, tjøre og strå for å gje overflata ein særeigen tekstur. Frå 1962 avgrensa Dubuffet fargebruken til raudt, kvitt, svart og blått, og gjekk over til å nytte polyester til skulpturane som han då måla med vinylmåling. Han eksperimenterte også med musikk, og laga fleire innspelingar i lag med den danske målaren Asger Jorn tidleg på 1960-talet.

Dubuffet døydde i Paris i 1985.

## Kjelder

**Denne artikkelen bygger på «[[:nb:Jean Dubuffet|Jean Dubuffet]]» frå ,  den 2. september 2013.*
Refshaleøen

**Refshaleøen**, kalla **Eurovision Island** (*[[Eurovision]]-øya*) under Eurovision Song Contest 2014, er ei øy i Københavns Havn i Danmark, som fram til 1996 husa skipsverftet Burmeister & Wain. Skipsverftet hadde tidlegare 8 000 tilsette, og framstår derfor som eit ikon i dansk industrihistorie. 

## Eurovision Song Contest 2014
B&W Hallerne som ligg på øya, vil vere arena for Eurovision Song Contest 2014, og under tevlinga vil øya verte kalla Eurovision Island.

## Kjelder

**Denne artikkelen bygger på «[[:da:Refshaleøen|Refshaleøen]]» frå ,  den 2. september 2013.*  
 
;Fotnotar
Amperhaugen

**Amperhaugen** er ein gard som ligg ved foten av Rondane nasjonalpark. Garden er open for gjester og tilbyr overnatting i eiga leilegheit, på setra eller i eit gamalt skulehus i nærleiken av garden.

Dei eldste bygningane på garden vart bygde omkring 1700-talet. Det nyaste byggverket er frå 1996, men er bygd i gamal stil.

Garden vart heidra med Olavsrosa den 1. september 2012. Prisen vart tildelt garden av di han er ein viktig arena for å halde bygdekultur og bygningstradisjonar i Østerdalen i hevd.

## Kjelder
Cambridge i Massachusetts

**Cambridge** er ein by i Middlesex County i delstaten Massachusetts i USA. Byen ligg kloss inntil Boston, berre åtskild frå storbyen av elva Charles. I fylgje folketeljinga 2010, *United States Census*, hadde byen vel 105&nbsp;000 ibuarar.

Byen vart grunnlagd i 1630. Han har namn etter University of Cambridge i England, eit viktig senter for den puritanske teologien som byfedrene bekjende seg til. To av dei høgst renommerte universiteta i verda; Harvard University og Massachusetts Institute of Technology ligg i Cambridge.

## Folk frå Cambridge
*Robert «Bob» Paine (1933–2016), zoolog

## Kjelder

**Denne artikkelen bygger på «[[:en:Cambridge, Massachusetts|Cambridge, Massachusetts]]» frå ,  den 2. september 2013.*
Andvord gard

**Andvord gard** er ein gard i Lom kommune i Innlandet. Han ligg fremst under Lomseggi ved innløpet til Bøverdalen.

Garden var tingstad i fleire hundre år og var lenge eit av dei største bruka i området med 17 til 18 husmannsplassar. Anlegget er i dag ope for kurs, selskap og overnatting etter at det har vorte fullstendig restaurert. Delar av byggverka på garden er frå 1700-talet.

Andvord gard fekk prisen Olavsrosa i juni 2012, etter at brørne Michel og Richard Andvord gjennomførte ei omfattande restaurering av garden.

## Kjelder

## Bakgrunnsstoff
* andvordgard.no - Offisiell heimeside
* Andvord gard  - Om garden på olavsrosa.no
Agnete Nesse

**Agnete Nesse** () er ein norsk språkforskar og forfattar av språkhistoriske bøker. Nesse er tilsett som professor ved Høgskolen i Bergen.

## Karriere

Agnete Nesse blei cand. philol. frå Universitetet i Bergen i 1993, og vart deretter tilsett ved Høgskolen i Bodø samanhengjande fram til 2007. Ho fullførte doktorgraden sin frå Universitetet i Tromsø i 2002 med ei avhandling om temaet *"Språkkontakt mellom norsk og tysk i hansatidens Bergen"*. Frå og med 2007 har ho vore førsteamanuensis og seinare professor ved Høgskolen i Bergen. Frå 2009-2012 var Nesse tilsett som postdoktor ved Universitetet i Bergen, og ho er tilknytt nettverket for historisk sosiolingvistikk og FORSE - Forskergruppe i samfunn og språkendring.

Som språkforskar har Nesse lagt ned mest arbeid i bergensdialekta, bodødialekta og mellomnedertysk, ofte med sosiolingvistisk perspektiv, der ein tolkar språket med utgangspunkt i språkbrukaren. Nesse har gjeve ut fleire bøker og avhandlingar innanfor desse fagfelta.

## Bokutgjevingar

* *Talemål i Bergen.  Kollektiv og individuell variasjon i bergensdialekten*, hovudoppgåve, UiB, 1993.
* *Språkkontakt mellom norsk og tysk i hansatidens Bergen*, doktoravhandling, UiT, 2002.
* *Slik ble vi bergensere : Hanseatene og bergensdialekten*, basert på doktoravgahandlinga. Sigma forlag, 2003.
* *Bydialekt, riksmål og identitet sett fra Bodø*, Novus Forlag, 2008. 
* *Innføring i norsk språkhistorie* Cappelen Damm, 2013.

### Utvalde andre publikasjonar

* *Bodødialekten – en romslig norm?* i G. Akselberg, A. M. Bødal og H. Sandøy (red.) Nordisk dialektologi.  Oslo: Novus, 2003.
**Språket og det folkelege* i J. Greibrokk (red.) Byens største tanker fins på Burøya.  Festskrift til Brigt Kristensen på 60-års dagen. Bodø: Bodø RV, 2004.
* *Boken – han og Kua – den.  Om endringer i norske genussystem* i Maal og Minne nr. 2, 2005.
* *Radiotalemål i Nordland 1936-1996* i T. Arboe (red) Nordisk dialektologi og sociolingvistikk. Århus: Peter Skautrup Centret for Jysk Dialektforskning, Universitetet i Århus, 2007.

## Kjelder

* Profil på nettsidene til Høgskolen i Bergen
* Utgjevingar ved Bergen offentlege bibliotek
* Bokliste ved bokelskere.no

## Fotnotar
Bjerkem

**Bjerkem** er ein gard som ligg i Henning i Steinkjer kommune i Trøndelag. Her kan gjester bu og overnatte i leilegheit og vitje Bunadburet med utstilling av bunader og folkedrakter.

På garden vert det drive økologisk korn- og mjølkeproduksjon. Garden har vore i drift i nesten 2000 år, og det finst her fleire gravhaugar som det er gjort funn i.

## Kjelder

## Bakgrunnsstoff
* bjerkem.com - Offisiell heimeside
Bandung

**Bandung** (indonesisk:*Kota Bandung*) er hovudstaden i provinsen Vest-Java i Indonesia. Byen er den tredje mest folkerike i landet, med i kring 2,4 millionar ibuarar i 2010, fordelt på 167,7 km². Bandung, som ligg 768 meter over havet og om lag 140 km søraust for Jakarta, har året rundt eit kjøligare klima enn dei fleste andre byane i Indonesia. Byen ligg på ei elveslette med kringliggjande vulkanske fjell.

På 1700-talet bygde dei nederlandske koloniherrane opp te-plantasjar i fjellskråningane på staden. Ein veg vart bygt for å knyte saman plantasje-området med hovudstaden 180 km unna i nordvest. Dei nederlandske bybuarane kravde at staden skulle verte eigen kommune, noko dei oppnådde i 1906. Gradvis utvikla Bandung seg til ein ferieby for plantasjeeigarane. Luksuriøse hotell, restaurantar, kafear og europeiske butikkar vart opna.

Etter Indonesia vart sjølvstendig i 1945, voks byen snøgt. Utviklinga og urbaniseringa endra Bandung frå ein idyllisk småby til ein tettbygd metropol med over to millionar menneske. Naturressursane har vorte sterkt utnytta, særleg gjennom nedbygging av utmarksområda til villastrok og forretningsbygg. Trass i at byen har måtte takle mange vanskar, til dømes søppelfjerning, eit kaotisk trafikk-system, samt flaumar, er Bandung framleis eit attraktivt mål for immigrantar og helgebesøkande.

## Kjelder

**Denne artikkelen bygger på «[[:en:Bandung|Bandung]]» frå ,  den 2. september 2013.*
Mathias Skaar

**Mathias Johan Rasofiel Arnesson Skaar** () var ein norsk handelsmann og politikar, fødd i Syvde på Sunnmøre. Han var ordførar i Røst frå 1929 til 1941. I perioden 1922-24 var han stortingsrepresentant for Nordland der han representerte Høgre.

## Liv og gjerning
Skaar var fødd på matrikkelgarden Indre-Skår i Syvde. Då han var 13 år gammal selde foreldra bruket, som mor hans var frå, og flytta med dei fem borna sine til Kårøya i Røst. Her var han i unge år fiskar, og var elles ein tur over til Nord-Amerika. Frå 1897 var Skaar væreigar og handelsmann på Røst. Han var medlem av heradsstyret i dåverande Værøy og Røst kommune frå 1898.

Skaar vart hausten 1921 vald inn på Stortinget for landkrinsane i Nordland. I den treårsperioden han hadde sete på tinget, var han medlem av Næringskomiteen. Saman med sambygdingen Harald Nilsen tok han i 1923 initiativet til eit skriv til fylkesmannen i Nordland som 210 røysteføre røstværingar skreiv under på, med krav om at Røst skulle skiljast ut som eigen kommune. Etter at kommunen var delt sommaren 1928, var Skaar ordførar i Røst frå 1929 til han vart avsett av okkupasjonsmakta i 1941.

## Kjelder

*Haakon M. Fiskå:*Bygdebok for Syvde sokn*, 1974.
**Denne artikkelen bygger på «[[:nb:Mathias Skaar|Mathias Skaar]]» frå ,  den 2. september 2013.*
The Kylie Tapes 94–98

***The Kylie Tapes 94-98*** er ei VHS-utgjeving av den australske songaren Kylie Minogue. Filmen er ei samling musikkvideoar frå 1994 til 1998 som vart utgjeven berre i Australia i 1998.

## Sporliste
#"Breathe" (video)
#"Did It Again" (video)
#"Some Kind of Bliss" (video)
#"Confide in Me" (video)
#"Where Is the Feeling?" (video)
#"Put Yourself in My Place" (video)

## Format

## Kjelder
Batalden Havbu

**Batalden Havbu** er eit gards- og fiskebruk som ligg på øya Store Batalden i Kinn kommune i Vestland. Bruket er restaurert og har 3 sjøhus og 2 bustadhus frå perioden 1820—1900. Her er også museumsavdeling og kunstgalleri.

Batalden Havbu er open for gjester, som kan bu i Havbua frå 1850, i Litlebua frå 1820 eller i Gamlehuset frå 1840. I kjellaren i Gamlehuset er Galleri Havbu, som presenterer kunstnarar frå Vestlandet. Museet i Midtbua viser fram lokalhistorie i form av reiskapar, modellbåtar, tekst og bilete. Batalden Havbu har motteke byggeskikkpris, bygdeutviklingspris og Olavsrosa.

## Kjelder

## Bakgrunnsstoff
* bataldenhavbu.no  - Offisiell heimeside
Bergseng Seter

**Bergseng Seter** er eit tun med 7 restaurerte tømmerhus, som ligg i Grimsdalen i Dovre kommune. Tunet ligg innanfor Grimsdalen landskapsvernområde, mellom Rondane og Dovre nasjonalpark, og med Mesetermyre naturreservat like inntil. Dei eldste husa på tunet er frå 1793.

Her er familievenlege setertun, lett framkommeleg turterreng, fleire kulturminne og ein tradisjonsrik seterdal med historie om drift som går attende til 1500-talet. Staden er eit utgangspunkt for tuppturar. Gjester har tilgang på toalett, dusj og vaskerom, og kan stelle dyr, ri på hest og leige syklar.

15. august 2008 fekk Bergseng Seter tildelt Olavsrosa.

## Kjelder

## Bakgrunnsstoff
* bergsengseter.no - Offisiell heimeside
Grimsdalen

**Grimsdalen** er ein sidedal frå sørvest til Folldalen i kommunane Dovre og Folldal i Innlandet. Dalen utgjer i den øvre delen skiljet mellom Rondane og Dovrefjell. Gjennom Grimsdalen renn elva Grimsa, ei bielv til Folla. Her finst fleire nedlagde svovelkisgruver, og framleis store førekomstar av malm.

Dalen har vore en av dei viktigaste seterdalane i Gudbrandsdalen og har framleis fleire velbevarte setermiljø. Fylkesveg 27 mellom Atna og Folldal kryssar Grimsdalen i den nedre delen. Privat køyreveg på 50 km går mellom Folldal og Dovre gjennom dalen, passpunkt om lag 1170 m.o.h. Her ligg Grimsdalshytta (994 moh.), som er eigd av Den Norske Turistforening.

Fyrste leddet i namnet kjem av elvenavnet Grimsa, truleg ei s-avleiing av norrønt grimmr som tyder vond, fæl.

## Kjelder
The Jazz Singer av Neil Diamond

***The Jazz Singer*** er eit filmmusikkalbum av Neil Diamond frå 1980, frå filmen *[[filmen The Jazz Singer (1980)|The Jazz Singer]]* frå 1980. Filmmusikken kom ut på plate i november 1980 på Capitol Records. EMI Films (eigd av EMI, som òg eigde Capitol Records) produserte filmen. Filmmusikken vart gjeve ut i februar 1996 på Columbia Records i USA og Sony andre stader.

Filmen fekk blanda kritikk og vart ein middels suksess, men filmmusikken vart særs populært og vart det mestseljande albumet til Neil Diamond i USA, med over 5 millionar eksemplar og ein tredjeplass på albumlista der. Tre av songane gjekk inn på Topp 10 på Billboard Hot 100, «Love on the Rocks», «Hello Again» og «America» med høvesvis andre-, sjette- og åttandeplass. 

## Innhald

## Kjelder

**Denne artikkelen bygger på «[[:en:The Jazz Singer (soundtrack)|The Jazz Singer (soundtrack)]]» frå ,  den 2. september 2013.* 
*** oppgav desse kjeldene:*
America av Neil Diamond

«**America**» (òg kjend som «**They're Coming to America**» eller «**Coming to America«**) er namnet på ein patriotisk song skriven og opphavleg spelt inn av Neil Diamond i 1980 som ein del av ''The Jazz Singer''. Songen vart ein hit i USA i 1981 og nådde åttandeplassen på Billboard Hot 100 vart den sjette singelen til Diamond som nådde toppen av Adult Contemporary-lista. *Billboard* vart rangert som den 62. beste popsingelen for 1981. Sjølv om det kan høyrast ut som eit konsertopptak, vart songen spelt inn i studio, og lyden av publikum lagt på sidan.

## Bakgrunn
Temaet i songen er ei positiv tolking av innvandringa til USA både tidleg på 1900-talet og i dag. Songen endar med at den tradiosjonelle patriotiske songen «My Country, 'Tis of Thee» vert blanda inn.

Songen var mellom nytta som kjenningsmelodi for presidentkampanjen til Michael Dukakis i 1988 og som marknadsføring for sommar-OL i 1996. Diamond song òg songen ved hundreårsjubileet for Fridomsgudinna.

Kort tid etter terroråtaka i New York 2001 endra Diamond teksten på «America» noko på konsertane sine. I staden for «They're comin' to America», mot slutten vart det «Stand up for America».

Trass i den patriotiske meldingar vart han av Clear Channel Communications rekna med blant songane som vart rekna som upassande etter 11. september-åtaka.

## Andre versjonar
New Age-pianisten David Lanz spelte ein versjon av songen av albumet *Finding Paradise*.

Den argentinske rockeartisten Laureano Brizuela spelte òg songen, på spansk, i 1989.

## Kjelder

**Denne artikkelen bygger på «[[:en:America (Neil Diamond song)|America (Neil Diamond song)]]» frå ,  den 3. september 2013.* 
*** oppgav desse kjeldene:*

## Bakgrunnsstoff
*Tekst frå Neildiamondhomepage.com
Love on the Rocks

«**Love on the Rocks**» er ein song skriven av Neil Diamond og Gilbert Bécaud frå filmen *[[filmen The Jazz Singer (1980)|The Jazz Singer]]* frå 1980 og vart framført av Diamond på albumet til filmen. Han vart gjeven ut som ein singel og nådde andreplassen på Billboard Hot 100 i januar 1981, på toppen låg «(Just Like) Starting Over» av John Lennon. I tillegg til hovudlista nådde han tredjeplassen på Adult Contemporary-lista i USA.  *Billboard* rangerte han òg på 26. plass på den totale lista for 1981. Han gjorde det mindre bra i Storbritannia, der han berre nådde 17. plass. Han vart framført av Gladys Knight på albumet *Great Solo Performances by Guest Artists from the Tom Jones Show, Vol. 1*.  Bécaud spelte inn songen i 1991 for albumet *Mon Copain*.

*[[Billboard Magazine]]*-kritikaren Vicki Pipkin kalla «Love on the Rocks» ein «mektig ballade i sann Diamond-stil».  *Billboard* kalla òg songen «ein av Diamond sine mektigaste». 
The Darkness gjorde ei hyllest til songen då dei spelte inn «Love on the Rocks with No Ice» i 2002.

## Kjelder

**Denne artikkelen bygger på «[[:en:Love on the Rocks|Love on the Rocks]]» frå ,  den 3. september 2013.* 
*** oppgav desse kjeldene:*


## Bakgrunnsstoff
*
Saxlund

**Saxlund** har fleire tydingar:

* Even Saxlund (1811-1902), ein norsk jurist, politikar og embetsmann
* Mikkel Anderssen Saxlund (1778-1853), ein norsk gardbrukar og stortingsmann
Maltesarkross

Ein **maltesarkross** eller **johannittarkross** er ei krossform som er danna av fire trianglar med spissane mot kvarandre og splitta endar. Maltesarkrossen var symbolet til maltesarordenen som vart skipa i Jerusalem på 1000-talet, og kan ha vore inspirasjonen bak Dannebrog. I dag vert maltesarkrossen også brukt i flagget til Georgia, som ordensteikn for St. Olavs orden,, i den belgiske ordenen Croix de guerre, i Haakon VII Fridomskross og i den estiske Ørnekrossordenen.

## Kjelder
Edvardas Hus

**Edvardas Hus** er eit hotell og ein restaurant som ligg på Tranøy i Hamarøy kommune.

Hotellet opna i 1991 med 10 rom og består av to bygningar; Edvardas Hus og Edvardas Søster.

Her arbeidde forfattaren Knut Hamsun som ung. Huset vart opphavleg bygd som bank i 1924. Edvardas Søster vart bygd som kjøpmannsgard i 1913. I dag er det galleri i krambua.

Restaureringa av bygningane er heidra med Nordland fylkes kulturvernpris og Olavsrosa frå Stiftelsen Norsk Kulturarv.

## Kjelder

## Bakgrunnsstoff
* edvardashus.no - Offisiell heimeside
Eide Gard

**Eide Gard** er eit restaurert gardstun frå 1800-talet som ligg i Ølen i Vindafjord kommune. 

Her kan opp til 8 personar overnatta fordelt på 3 soverom, i tillegg til bad, terrasse, tv og utleige av båt. Det er også servering for selskap på grupper fleire enn 10 personar, med plass til 40 gjester.

Det går merkt stig frå garden til nærliggande fjell og det er høve for å fiska i fjellvatnet.

## Kjelder

## Bakgrunnsstoff
* eidegard.no - Offisiell heimeside
Engevik Gaard

**Engevik Gaard** er ein offisergard frå 1700-talet som ligg ved Sævareidfjorden i Bjørnafjorden kommune. Anlegget har ni bygningar, og hovudbygningen frå 1770 er sentralt plassert.

Engevik vart kjøpt av majoren Christian Wilhelm Segelcke på 1720-talet. Garden fungerte som embetsgard og militær sjefsgard i over 100 år for Søndre Bergenhus Infanteriregiment. I dag er garden eigd av eigarar i åttande generasjon og det er framleis drift med hald av sauer og storfe. Det er tilbode omvising på garden, og det vert servert lokale retter. I eldhuset kan besøkjande oppleva baking og baka potetkaker.

## Kjelder

## Bakgrunnsstoff
* engevik-gaard.no  - Offisiell heimeside
Solem

**Solem** har fleire tydingar:

* Morten Solem (fødd 1980), norsk skihoppar
* Odd Reidar Solem (fødd 1949), norsk journalist
Omegle

**Omegle** var ei gratis  på Internett som var verksam frå 2009 til 2023.
Ho let uregistrerte brukarar kople seg til og kommunisere ein-til-ein. Sida blei grunnlagt av den 18 år gamle amerikanske studenten Leif K-Brooks og lansert 25. mars 2009. K-Brooks forklarte til News.com.au at «Eg lagde sida dels av rein teknisk nyfike, men også for å fylle ein trong eg såg». Under ein månad etter at tenesta blei lansert, hadde ho meir enn 150 000 brukarar dagleg.

## Kjelder

## Bakgrunnsstoff

*
Hello Again av Neil Diamond

«**Hello Again**» er ein song skriven av Neil Diamond og Alan Lindgren for filmen *[[filmen The Jazz Singer (1980)|The Jazz Singer]]* og vart framført av Diamond på filmmusikkalbumet til filmen. Han vart òg gjeve ut som singel og nådde sjetteplassen på Billboard Hot 100 og tredjeplassen på Billboard si Adult Contemporary-lista i USA. *Billboard* rangerte òg songen på 70. plass på den totale singellista for 1981. Han gjorde det mindre bra i Storbritannia der han nådde 51. plass. Songen har vorte spelt inn av fleire andre artistar og orkester, som Celtic Thunder, Donny Osmond og Steve Cherelle.

«Hello Again» vart av Neil Diamond-biografen Laura Jackson skildra som ein «langsam, smekker ballade». 

## Kjelder

**Denne artikkelen bygger på «[[:en:Hello Again (Neil Diamond song)|Hello Again (Neil Diamond song)]]» frå ,  den 3. september 2013.* 
*** oppgav desse kjeldene:*


## Bakgrunnsstoff
*